Tradisjonelt har Fitjadalen vært sommerbeite for husdyr, men er i dag et hytteområde og utgangspunkt for både kortere lokale turer og toppturer. En kjent lokal turløype er «Sogestien» som går i flatt terreng rundt vannet, med omtrent halvparten på en gammel sti og halvparten på asfaltert bilvei. I løypen er det satt opp 27 opplysingsskilt hvor man kan lese om livet i Fitjadalen i tidligere tider.